Εσύ Καθορί... Ζεις τη Ζωή σου
2026-03-13 19:00 (Asia/Nicosia) | Λευκωσία, Λευκωσία, Λευκωσία, 1065
Υπάρχουν στιγμές στη ζωή που ο άνθρωπος σταματά για λίγο.
Σταματά να τρέχει, να ανταποκρίνεται, να αντέχει, να προσαρμόζεται.
Και τότε γεννιέται ένα ερώτημα:
Ζω όπως πραγματικά θέλω… ή απλώς επιβιώνω;
Οι Εκδόσεις Φυλάτος, σε συνεργασία με το Βιβλιοπωλείο ΠΑΡΓΑ, σας προσκαλούν στην παρουσίαση του βιβλίου του Δρ. Νίκου Ηλία, «Εσύ Καθορί… Ζεις τη Ζωή σου», σε μια βραδιά αφιερωμένη στην αυτογνωσία, στην εσωτερική αλήθεια και στη δύναμη της προσωπικής απόφασης.
Το βιβλίο δεν υπόσχεται εύκολες λύσεις.
Δεν χαρίζει έτοιμες συνταγές ευτυχίας.
Αντίθετα, λειτουργεί ως καθρέφτης. Φωτίζει τη Σκιά, την Αντίσταση, το Βάρος που κουβαλάμε, το βόλεμα που μας καθηλώνει, τις σιωπές που μας πνίγουν. Και ταυτόχρονα, μας υπενθυμίζει κάτι απλό αλλά βαθιά επαναστατικό:
η αλλαγή ξεκινά μέσα μας.
Κατά τη διάρκεια της εκδήλωσης:
Ο δημοσιογράφος Ανδρέας Δημητρόπουλος θα συντονίσει τη βραδιά.
Η Δρ. Άννα Πολυνείκη, Ψυχίατρος, θα παρουσιάσει το βιβλίο, αναλύοντας τον θεραπευτικό και φιλοσοφικό του πυρήνα.
Ο συγγραφέας Δρ. Νίκος Ηλία, Ψυχολόγος, θα μοιραστεί σκέψεις, εμπειρίες και τα κίνητρα που τον οδήγησαν στη συγγραφή αυτού του έργου.
Θα ακολουθήσει ανοιχτή συζήτηση με το κοινό και υπογραφή αντιτύπων.
📍 Παρασκευή 13 Μαρτίου 2026
🕖 Ώρα 19:00
🏛 Αίθουσα Εκδηλώσεων Αρχείου ΡΙΚ
Λεωφόρος ΡΙΚ 17, Αγλαντζιά 2120, Λευκωσία
Μια βραδιά που δεν είναι απλώς παρουσίαση βιβλίου.
Είναι μια πρόσκληση σε εσωτερική αφύπνιση.
Μια συνάντηση με τον εαυτό μας.
Γιατί στο τέλος της ημέρας…
εσύ καθορίζεις τη ζωή σου.

Liminal Spaces Εγκαίνια
2026-03-13 19:00 - 21:00 | Πλάτρες
Με ιδιαίτερη χαρά, η γκαλερί Stand In Line φιλοξενεί την ατομική έκθεση του καταξιωμένου καλλιτέχνη, Κωνσταντίνου Μάσσου, με τίτλο «Liminal Spaces»
Εγκαίνια: Παρασκευή, 13 Μαρτίου 2026 στις 19.00
Διάρκεια: 13 Μαρτίου – 4 Απριλίου 2026
Η ιστορικός τέχνης Ναταλία Μητσιώνη γράφει για την έκθεση:
“Ενδιάμεσοι Τόποι”
Σώματα αιωρούνται, κολυμπούν ή πετούν πάνω από γραφεία, μηχανήματα και αρχεία. Το πάτωμα γίνεται νερό, το έδαφος γίνεται καθρέφτης, ο ουρανός εμφανίζεται εκεί όπου θα έπρεπε να υπάρχει οροφή, το σώμα χάνει το βάρος του. Η θάλασσα, τα πουλιά και ο ουρανός εισβάλλουν στον εργασιακό χώρο. Σκάλες υψώνονται στην επιφάνεια της θάλασσας χωρίς να οδηγούν πουθενά (;). Καρέκλες μένουν άδειες μέσα στο νερό, άνθρωποι εργάζονται ενώ πάνω από τα κεφάλια τους κολυμπούν δελφίνια. Playmobil κάνουν συνέλευση στην παραλία, μεγάλα γυαλιά μυωπίας κοσμούν την πλατεία της πόλης. Η πραγματικότητα δεν ακυρώνεται ακριβώς, εμφανίζει όμως μια ρωγμή.
Η έκθεση του Κωνσταντίνου Μάσσου ξεκινά από αυτή ακριβώς τη στιγμή της ρήξης, τη στιγμή που δημιουργείται ο ενδιάμεσος χώρος. Η απόδραση δεν αφορά στην έξοδο από έναν κλειστό χώρο, αλλά τη στιγμή που ο νους επινοεί μια διέξοδο από την ίδια την καθημερινότητα. Η έξοδος δεν είναι χωρική, είναι ψυχική. Τα έργα δεν αφηγούνται τη φυγή, αλλά τη συνθήκη του εγκλεισμού που χαρακτηρίζει τη σύγχρονη εμπειρία.
Οι χώροι των έργων είναι τόποι ψυχικοί. Πρόκειται για χώρους που δεν προϋπάρχουν, αλλά κατασκευάζονται τη στιγμή της ανάγκης. Γεννιούνται όταν η καθημερινότητα γίνεται ασφυκτική και το υποκείμενο επινοεί ένα «αλλού», όχι για να αποδράσει οριστικά, αλλά για να επιβιώσει. Οι ψυχικοί τόποι του Μάσσου είναι ρευστοί και προσωρινοί. Εμφανίζονται ως αντανακλάσεις στο νερό, ως ουρανοί που ανοίγουν απροσδόκητα, ως σώματα που βυθίζονται ή ανυψώνονται χωρίς σαφή προορισμό. Λειτουργούν ως ενδιάμεση ζώνη ανάμεσα στο συνειδητό και το ασυνείδητο, ανάμεσα στην εγρήγορση και το όνειρο. Η παιδική μνήμη, το στοιχείο του παιχνιδιού, η παρουσία της φύσης ή της θάλασσας δεν εμφανίζονται ως νοσταλγικές εικόνες, αλλά ως ενεργά εργαλεία αναδιαπραγμάτευσης του παρόντος.
Ο Μάσσος δεν προτείνει λύσεις ούτε υπόσχεται λύτρωση. Η απόδραση που εικονίζεται στα έργα του είναι η παύση πριν την επιστροφή, το βλέμμα προς τον ορίζοντα, η επίγνωση ότι ακόμη και μέσα στον πιο αυστηρά δομημένο χώρο μπορεί να υπάρξει μια ρωγμή. Εκεί, για λίγο, ο χρόνος σταματά και ο άνθρωπος αναπνέει.
Βιογραφικό σημείωμα:
Ο Κωνσταντίνος Μάσσος γεννήθηκε στο Μεσολόγγι και μεγάλωσε στην Αθήνα όπου ζει και εργάζεται. Αποφοίτησε από το Παιδαγωγικό Τμήμα του Πανεπιστημίου Αθηνών, μετεκπαιδεύτηκε στο Πανεπιστήμιο Αιγαίου στη Γενική Αγωγή και έως σήμερα εργάζεται στην Πρωτοβάθμια Εκπαίδευση.
Το 2014 αποφοίτησε από την Ανώτατη Σχολή Καλών Τεχνών Αθηνών, από το Γ’ Εργαστήριο Ζωγραφικής με καθηγητές τον Μάριο Σπηλιόπουλο και τον Παντελή Χανδρή.
Στο ενεργητικό του έχει έξι ατομικές εκθέσεις, ενώ έχει λάβει μέρος σε ομαδικές εκθέσεις, όπως στα «Θεωρήματα 2: Περί Ιστορίας» (2020) του Εθνικού Μουσείου Σύγχρονης Τέχνης, στους «Πλόες» (2017, 2023) του Ιδρύματος Π.& Μ. Κυδωνιέως και στην Art Athina 2022.
Έργα του βρίσκονται σε ιδιωτικές και δημόσιες συλλογές στην Ελλάδα και το εξωτερικό.
Για περισσότερες πληροφορίες, παρακαλούμε επικοινωνήστε:
Τηλ: (+357) 99 412 000
Διεύθυνση: 26A Οδός Μετοχίου, Άγιος Ανδρέας, Λευκωσία 1101
standinlineartspace@gmail.com
Ωράριο Λειτουργίας:
Τρί – Παρ: 16:30-19:00
Σάβ: 11:00-13:00

Ο Άνθρωπος που κουβαλά τρύπες - Εγκαίνια
2026-03-13 19:30 - 21:30 | Gloria Gallery, 3 Zinonos Sozou, Λευκωσία, Λευκωσία, 1075, Κύπρος
Η γκαλερί Γκλόρια στη Λευκωσία φιλοξενεί την έκθεση του Ρήνου Στεφανή με τίτλο: «Ο Άνθρωπος που κουβαλά τρύπες».
Τα εγκαίνια θα γίνουν την Παρασκευή 13 Μαρτίου 2026, ώρα 7:30 μμ.
Θα μιλήσουν οι φίλοι του καλλιτέχνη, ο ζωγράφος Χρήστος Φουκαράς και ο μουσικός-συνθέτης Ευαγόρας Καραγιώργης. Η έκθεση θα παραμείνει ανοικτή μέχρι τις 3 Απριλίου. Θα παρουσιαστούν τρεις ενότητες: Διάτρητοι, Ρε Αλέξης, Τοπία.
Η ιστορικός τέχνης Νίκη Λοϊζίδη, αναφέρει: «Ο Ρήνος Στεφανή αντλεί το υλικό του από προσωπικές παιδικές μνήμες, από περιπετειώδη ταξίδια, από πολέμους και επαναστατικούς ξεσηκωμούς του παρελθόντος. Αν κρίνει κανείς από την έντονα πολιτική, κοινωνική και ιστορική διάσταση των έργων του, ως δημιουργός αλλά και ως σκεπτόμενος άνθρωπος δεν τρέφει αυταπάτες γύρω από την πορεία και εξέλιξη της Κυπριακής Ιστορίας. Αρκεί να αναφέρω ένα αξιοπρόσεκτο θεματικό μοτίβο (τον άνθρωπο κουβαλητή), σε παραλλαγές που κρύβουν, με μια γερή δόση πικρίας και σαρκασμού, ένα βαθύ αλλά ηχηρά αποκαλυπτικό νόημα. Ο άνθρωπος κουβαλητής στο πολύ αξιόλογο δίπτυχο Νεκρή Ζώνη απεικονίζεται να σηκώνει στα χέρια του έναν όγκο από πέτρες. Στην ενότητα Διάτρητοι, υπάρχει μια σύνθεση όπου ο κουβαλητής απεικονίζεται να σηκώνει με τα χέρια του ένα μάτσο χειροβομβίδες και σε μια άλλη σύνθεση της ίδια ενότητας ο κουβαλητής έχει ως επώδυνο φορτίο ένα τσουβάλι….τρύπες! Τα υλικά επίθεσης ή οικοδόμησης που φορτώνονταν οι κουβαλητές της ενότητας Ρε Αλέξης, μεταβάλλονται σε σακιά γεμάτα οπές οι οποίες, αν κρίνουμε από το ύφος που υιοθετούν οι μεταφορείς τους, θα πρέπει να είναι πολύ…βαριές! Ο καλλιτέχνης τρυπά την επιφάνια του καμβά από στρατιωτικό ύφασμα, με πυρακτωμένο σιδηρολοστό, ή και κομμάτι καυτό ξύλο.
Στο έργο του Ρήνου Στεφανή κυρίαρχο και σχεδόν διαχρονικό θεματικό μοτίβο είναι ο Χορευτής. Όρθιος, με διάπλατα ανοιχτά χέρια, έχει βαθιές ρίζες στο αρχαίο παρελθόν. Ωστόσο η εντυπωσιακή αυτή φιγούρα (βλ. Χορευτής με Διαδηλωτές) δεν απεικονίζει απλά και μόνον έναν άνδρα που χορεύει με αμίλητο πάθος. Ο Χορευτής του Στεφανή είναι ένα διαχρονικό σύμβολο που συμπυκνώνει τα μεγάλα πάθη που χάραξαν βαθιά την Ιστορία του νησιού. Ο Χορευτής είναι ο εξαγιασμένος ήρωας Ρε- Αλέξης με φωτοστέφανο στην κεφαλή του (βλ. Χορευτής με κόκκινο Φωτοστέφανο) είναι η εικαστική μετεξέλιξη του υπέροχου κυπριακού σταυρόσχημου ειδωλίου της Χαλκολιθικής Περιόδου.
Η επιθετικότητα της γραφής του Ρήνου Στεφανή, έχει άμεση σχέση με τα θέματα που πραγματεύεται. Αυτό συμβαίνει κυρίως σε συνθέσεις που έχουν σχέση με θρησκευτικά ιερατεία, (όπως π.χ. το έργο Αρχιερέας το οποίο απεικονίζει έναν ανώτατο κληρικό που ευλογεί κρατώντας την ιερατική ράβδο ενώ, μέσα από τα μαύρα ράσα του αποκαλύπτεται ένα ογκώδες πριονισμένο «σώμα», που έχει χτιστεί από τις υπαρκτές ή ανύπαρκτες δραστηριότητες των υψηλών συμφερόντων της Παντοδύναμης Εκκλησίας. Τα σαγόνια του ιεράρχη δείχνουν αδηφάγα ενώ μέσα από τα ράσα διαφαίνονται πολεμικά τανκς και όρθιες εξαϋλωμένες φιγούρες ανθρώπων. Η αυστηρή κρίση του καλλιτέχνη απέναντι στους πολιτικούς και θρησκευτικούς θεσμούς, δεν υποκρύπτει κανενός είδους ηθικό και κοινωνικό απομονωτισμό. Ο ίδιος είναι βαθιά κοινωνικός δημιουργός και από τους λίγους γνώστες και φίλους της Βυζαντινής τέχνης. ‘Όπως έχει αναφέρει σε σημειωματάριο σκέψεων, το ενδιαφέρον του για την Μεσαιωνική δυτική τέχνη και κυρίως την Ρομανική, τον οδήγησε σε ερευνητικές επισκέψεις στα Πυρηναία όπου εντυπωσιάστηκε από τον ωμό εξπρεσιονισμό των αγιογραφιών του τρόμου και του δέους. Όμως ο πλούτος της Βυζαντινής Κυπριακής Αγιογραφίας, τον επηρέασε βαθύτατα, σε σημείο μάλιστα που οι σκηνές από την τιμωρία των κολασμένων (από τις εκκλησίες της Ασίνου, του Αγιασμάτι και του Μουτουλλά) να εμπλέκονται με σκηνές στις συνθέσεις του. Οι ποινές των κολασμένων είναι χωρίς έλεος και τυχαίνει να αντιστοιχούν σε παραπτώματα (ο κλέφτης στο ζύγι, ο πονηρός μυλωνάς, η πόρνη, η αδιάφορη και ανέστια μητέρα). Αυτές τις μοναδικές εκκλησίες τις επισκέφθηκα και εγώ και δεν θα ξεχάσω την έντονη συμπάθεια και συμπαράσταση που ένιωσα για μια ιδιαίτερη κατηγορία αμαρτωλών. Για την κατηγορία αυτών (συνήθως ζευγάρια), που αντίθετα με τα επιβαλλόμενα αυστηρά χριστιανικά ήθη, κοιμόντουσαν…τον ύπνο του δικαίου!

Δωδέκατη νύχτα / Twelvth Night
2026-03-13 20:00 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
Μία από τις σπουδαιότερες και πιο ξέφρενες κωμωδίες του Ουίλλιαμ Σαίξπηρ, η Δωδέκατη νύχτα, παρουσιάζεται ξανά στην Κεντρική Σκηνή του ΘΟΚ, τριάντα ένα χρόνια μετά το πρώτο ανέβασμά της, σε μια ερεθιστική ανάγνωση από τον Βρετανό σαιξπηριστή σκηνοθέτη Owen Horsley.
Στην Ιλλυρία, στο άλλοτε εύθυμο και λαμπερό μα τώρα ξεθωριασμένο παραθαλάσσιο μπαρ της Ολίβια, ναυαγεί η Βιόλα. Πιστεύοντας ότι ο δίδυμος αδερφός της χάθηκε, μεταμφιέζεται σε άντρα και μπαίνει στην υπηρεσία του δούκα Ορσίνο. Από αυτό το σημείο αρχίζει να ξετυλίγεται το κουβάρι μιας ιστορίας περίπλοκης και μπερδεμένης, γεμάτης παρεξηγήσεις και ανατρεπτικές διαθέσεις: η Βιόλα είναι κρυφά ερωτευμένη με τον Ορσίνο, εκείνος αγαπά την Ολίβια, που θρηνεί για τον χαμένο αδερφό της, και η Ολίβια ερωτεύεται τον Σεζάριο, δηλαδή τη Βιόλα. Η μέθη του έρωτα καταλαμβάνει τον ένα χαρακτήρα μετά τον άλλο, και αυτή η νέα πνοή ζωής ταράζει συθέμελα τη μελαγχολική αυτή κοινότητα. Μια συντροφιά ανθρώπων στήνει μηχανορραφίες, εξαπατά και επιδίδεται σε παιχνίδια, αποκαλύπτοντας τη γοητευτική και ταυτόχρονα σκοτεινή όψη της ερωτικής μεταμόρφωσης.
Η διασκευή του Owen Horsley παντρεύει τη θλίψη και τη χαρά σε μια κωμική και αλλόκοτη δημιουργία, με τον λόγο να έχει δύο όψεις, αφού πότε υπηρετεί την αλήθεια και πότε το ψέμα. Ο Horsley συντονίζει μια ομάδα ταλαντούχων ηθοποιών και συντελεστών με το ευφάνταστο υλικό του συγγραφέα, όπου κίνηση, μουσική και τραγούδι συγχορδίζονται με τα καμώματα και τον συναισθηματικό αναβρασμό των ηρώων. Η ρομαντική ιστορία των μεταμφιέσεων, της παρενδυσίας και της ρευστότητας των ταυτοτήτων μεταπλάθεται σε μια υπέροχη γιορτή αγάπης, κατακλυσμένη από έρωτα, ευαισθησία, μυστήριο, γέλιο, δάκρυα, ειρωνεία και τρέλα.
Ταυτότητα της παραστάσης
Μετάφραση: Ρέα Φραγκοφίνου
Διασκευή-Σκηνοθεσία: Owen Horsley
Σκηνικά-Κοστούμια: Πέτρος Κουρτελλάρης
Μουσική: Δημήτρης Ζαχαρίου
Χορογραφία-Κινησιολογία: Έλενα Αντωνίου
Μουσική διδασκαλία: Χριστίνα Αργύρη
Σχεδιασμός φωτισμού : Γεώργιος Κουκουμάς
Bοηθός Σκηνοθέτη: Αντρεανή Κωνσταντή
Βοηθός Σκηνογράφου-Ενδυματολόγου: Μόνικα Χατζηβασιλείου
Παίζουν: Άθως Αντωνίου, Χάρης Αττώνης, Νεκτάριος Θεοδώρου, Χάρης Κκολός, Μάριαν Κυπριανού, Παντελίτσα Λοΐζου, Μαριλύ Μήλια, Χρήστος Παπαγεωργίου, Παναγιώτα Παπακυριακού, Ελένη Σιδερά, George Siena, Κωνσταντίνος Τσίτσιος,
Στέλα Φυρογένη
Παραστάσεις
Λευκωσία
Θέατρο ΘΟΚ, Κεντρική Νέα Σκηνή «Εύης Γαβριηλίδης»
Από 6 Φεβρουαρίου 2026
Πληροφορίες
Ηλεκτρονικά στη σελίδα www.thoc.org.cy
Ταμείο Θεάτρου ΘΟΚ, τηλ. 77772717 (Τρίτη-Κυριακή 10:00-13:30 & 16:00-18:00)
Τιμές Εισιτηρίων
€15 / €6 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας)

Dara Ó Briain: Re:creation στη Λεμεσό
2026-03-13 20:00 | Monte Caputo, Pyrgos, Λεμεσός, Λεμεσό, 4534
Dara O Briain: Re:Creation
13th March 2026
Limassol Monte Caputo
This show is 100% performed in English language.
Highly popular comedian and television presenter Dara Ó Briain, is coming to Cyprus with top drawer material to give his audience yet another hilarious night to remember on March 13th 2026, at Limassol Monte Caputo.
“Pure, undiluted comic genius”
Evening Standard
“His set is a masterclass in intelligent, no-frills stand-up”
The Guardian
“If you want a comic who can hold an audience in the palm of his hand for two hours, here’s your man”
The Times
Daily Telegraph’s 50 Funniest Comedians of the 21st Century
Dara O Briain is back with a brand new live show!
After the huge international success of his last tour, ‘So, Where Were We?’ which sold out 173 venues across 20 countries and was named UK Comedy Tour of the Year 2023 (Chortle), Dara’s new show ‘Re:Creation’ sees one of Ireland’s finest live comedians back doing his favourite thing: standing in a theatre, telling stories and creating madness with the audience. It’s guaranteed to be a very, very, funny night.
Venue:
Limassol Monte Caputo
Pyrgos 4534, Cyprus

Εκτός Ελέγχου
2026-03-13 20:00 | Σατιρικό Θέατρο, Οδός Βλαδίμηρου Καυκαρίδη, 11-15, Λευκωσία, Αγλαντζιά, 2102
Η εκρηκτική κωμωδία «Εκτός Ελέγχου» του κορυφαίου Βρετανού συγγραφέα Ray Cooney, βραβευμένη με το «Lawrence Olivier AwardΚαλύτερης Κωμωδίας», ανεβαίνει στην Κεντρική σκηνή του Σατιρικού θεάτρου.
Ένας Υπουργός, η γραμματέας της αντιπολίτευσης, μια σουίτα ξενοδοχείου και ένα πτώμα. Το σκάνδαλο πρέπει να αποφευχθεί και… η κατάσταση βγαίνει Εκτός Ελέγχου! Ψέματα, παρεξηγήσεις, εκπλήξεις και καταιγιστικές ανατροπές. Πόρτες που ανοιγοκλείνουν, χαρακτήρες που μπλέκονται σε απελπιστικές καταστάσεις και ένας ρυθμός που δεν αφήνει περιθώριο για ανάσα, συνθέτουν μια κλασική και άκρως διασκεδαστική κωμωδία που σατιρίζει την εξουσία, την υποκρισία και τιςανθρώπινες αδυναμίες.
Οι Χάρης Αριστείδου, Ηρόδοτος Μιλτιάδους, Μαριλένη Σταύρου, Μαρία Φιακά, Γιώργος Αναγιωτός, Ιωάννα Λαμπροπούλου, Νικόλας Κουρουζίδης, Αλέξανδρος Χρυσάνθου και Ιλόνα Ανθιμιάδου, σας περιμένουν για μια νύχτααπόλυτου χάους, όπου τα πάντα είναι Εκτός Ελέγχου και τίποτα δεν λειτουργεί όπως πρέπει, εκτός από το γέλιο.
ΣΥΝΤΕΛΕΣΤΕΣ:
Σκηνοθεσία: Μαριάννα Καυκαρίδου και Βασίλης Μιχαήλ
Μετάφραση/Διασκευή: Χάρης Αριστείδου και Μαριάννα Καυκαρίδου
Σκηνογραφία/Ενδυματολογία: Λάκης Γενεθλής
Σχεδιασμός Φωτισμού: Βικέντιος Χριστιανίδης
Μουσική Επένδυση: Χάρης Αριστείδου
Βοηθός Σκηνοθέτη: Μαριαλένα Παπαδοπούλου
Φωτογραφίες: Πέτρος Σολωμού
Τrailer Παράστασης: Χάρης Αριστείδου και Πέτρος Σολωμού
Κατασκευή Σκηνικού : Γιώργος Χριστιανόπουλος
Ζωγραφική Εκτέλεση Σκηνικού : MartinMeason
ΠΑΙΖΟΥΝ:
Χάρης Αριστείδου, Ηρόδοτος Μιλτιάδους, Μαριλένη Σταύρου, Μαρία Φιακά, Γιώργος Αναγιωτός, Ιωάννα Λαμπροπούλου, Νικόλας Κουρουζίδης, Αλέξανδρος Χρυσάνθου, Ιλόνα Ανθιμιάδου
ΠΑΡΑΣΤΑΣΕΙΣ:
Μόνο για 7 παραστάσεις!
Πρεμιέρα: Παρασκευή 27 Φεβρουαρίου, στις 8.00 μμ.
Παραστάσεις: Σάββατο 28/2, 8.00 μμ / Κυριακή 1/3, 6.30 μμ / Παρασκευή 6/3, 8.00 μμ / Κυριακή 8/3, 6.30 μμ / Παρασκευή 13/3, 8.00 μμ / Σάββατο 14/3, 8.00 μμ.
ΣΑΤΙΡΙΚΟ ΘΕΑΤΡΟ – Κεντρική Σκηνή
Πληροφορίες / Εισιτήρια: www.satirikotheatro.com /https://ticket.satirikotheatro.com/
ΕΙΣΟΔΟΣ: €17 | €14 (μαθητές, φοιτητές, συνταξιούχοι)
Διάρκεια Παράστασης: 105 λεπτά (και 15 λεπτά διάλειμμα)
Για θεατές 12 ετών και άνω.
Πληροφορίες: ΣΑΤΙΡΙΚΟ ΘΕΑΤΡΟ 22312940 – 22421609
Email: satiriko.tameio@cytanet.com.cy

Χίλια χέρια
2026-03-13 20:00 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
Ξεκίνησε η προπώληση εισιτηρίων της παραγωγής της Πειραματικής Σκηνής του ΘΟΚ Χίλια χέρια της Στέλλας Βοσκαρίδου, σε σκηνοθεσία Φώτη Νικολάου. Η πρώτη παράσταση θα πραγματοποιηθεί το Σάββατο 7 Μαρτίου 2026.
Στο έργο της Στέλλας Βοσκαρίδου Χίλια χέρια επιχειρείται μια καταβύθιση στα άδυτα της ψυχής του σπουδαίου Νεοέλληνα γλύπτη Γιαννούλη Χαλεπά, μια αποτύπωση της καλλιτεχνικής του πορείας ως διαρκούς ταλάντευσης ανάμεσα στο φως και στο σκοτάδι.
Η ζωή του, σημαδεμένη από την ψυχική του ασθένεια, τον εγκλεισμό του σε ψυχιατρείο, τη μακρόχρονη απομάκρυνσή του από την τέχνη, αλλά και από τη δύσκολη σχέση του με την οικογένεια και τους δασκάλους του, γίνεται αφετηρία για ένα ταξίδι στον κόσμο του λαμπρού αυτού καλλιτέχνη, όπου το τραύμα, η επιθυμία, η αδυναμία και το πάθος μεταφράζονται σε πρώτη ύλη και η δημιουργία συνιστά όχι μόνο αντίβαρο στην υπαρξιακή αγωνία, αλλά και σωτήριο γιατρικό.
Στο κέντρο της δραματουργίας του έργου βρίσκεται η αρχετυπική συνθήκη του καλλιτέχνη: η ανάγκη να δημιουργήσει, ακόμα κι αν όλα γύρω του λειτουργούν ως μηχανισμοί ακύρωσης. Ο χρόνος, το μυαλό, η τρέλα και ο θάνατος δεν αντιμετωπίζονται μόνο ως θεματικές αναφορές, αλλά ως δυνάμεις που καθορίζουν την ίδια ύπαρξη του δημιουργού και το πεδίο έμπνευσής του.
Ο Φώτης Νικολάου, που υπογράφει τη σκηνοθεσία, προσεγγίζει τα Χίλια χέρια ως μια σκηνική αναμέτρηση του δημιουργού με τον ίδιο του τον εαυτό: ο απολλώνιος Χαλεπάς συναντά τον διονυσιακό Σάτυρο, και εκεί ακριβώς το παρόν και το μέλλον, η τρέλα και η δημιουργία, η αλήθεια και η ψευδαίσθηση γίνονται ένα. Η σκηνή μετατρέπεται σε έναν τόπο ύλης και μνήμης, όπου πηλός και μάσκα γίνονται σώμα, αποτύπωμα, πληγή και προσευχή. Τα όρια του δημιουργού και του δημιουργήματος συγχέονται. Η έμπνευση μοιάζει με κατάρα και η τέχνη με ένα τελευταίο νεύμα αντίστασης απέναντι στη φθορά.
Ταυτότητα παράστασης
Σκηνοθεσία-Κίνηση: Φώτης Νικολάου
Σκηνικά: Χάρης Καυκαρίδης
Μάσκες: Μάρθα Φωκά
Μουσική: Αναστασία Δημητριάδου (Nama Dama)
Σχεδιασμός φωτισμού: Γεώργιος Κουκουμάς
Παίζουν (με αλφαβητική σειρά): Βασίλης Βασιλάκης, Έλενα Καλλινίκου, Μαρία Μασώνου, Λοΐζος Παπαγεωργίου, Λουκία Πιερίδου, Μυρσίνη Χριστοδούλου
Παραστάσεις
Λευκωσία
Θέατρο ΘΟΚ, Νέα Σκηνή «Νίκος Χαραλάμπους»
Σάββατο 7 Μαρτίου 2026 στις 20:00
Κυριακή 8 Μαρτίου 2026 στις 20:30
Παρασκευή 13 Μαρτίου 2026 στις 20:00
Σάββατο 14 Μαρτίου 2026 στις 20:30
Κυριακή 15 Μαρτίου 2026 στις 20:30
Τετάρτη 18 Μαρτίου 2026 στις 20:00
Πέμπτη 19 Μαρτίου 2026 στις 20:00
Σάββατο 21 Μαρτίου 2026 στις 20:30
Κυριακή 22 Μαρτίου 2026 στις 20:30
Πέμπτη 26 Μαρτίου 2026 στις 20:00
Σάββατο 28 Μαρτίου 2026 στις 20:30 (με αγγλικούς και τουρκικούς υπέρτιτλους)
Κυριακή 29 Μαρτίου 2026 στις 20:30
Πληροφορίες / Εισιτήρια
Ηλεκτρονικά στη σελίδα www.thoc.org.cy & Ταμείο Θεάτρου ΘΟΚ, τηλ. 77772717 (Τρίτη-Κυριακή 10:00-13:30 & 16:00-18:00)
Τιμές Εισιτηρίων: €15 & €6 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας)
Φωτογραφίες: Αντώνης Φαρμακάς

Atmosphere Circus στη Λευκωσία
2026-03-13 20:00 | Λευκωσία, Λευκωσία, Λευκωσία, 1065
Μεγάλη πρεμιέρα στη Λευκωσία αυτή την Παρασκευή 13 Μαρτίου 2026.
Η μαγεία, η αδρεναλίνη και το αυθεντικό πνεύμα του ιταλικού τσίρκου “Atmosphere” ζωντανεύουν στη Μεγάλη Σκηνή!
Το Circus Atmosphere έρχεται στη Λευκωσία με ένα εντυπωσιακό σόου γεμάτο ακροβατικά, γέλιο, μουσική και μαγικές στιγμές για μικρούς και μεγάλους!
Τι σας περιμένει μέσα στη Μεγάλη Σκηνή;
Ακροβάτες που αψηφούν τη βαρύτητα
Τολμηρές τούμπες, θεαματικά άλματα και ιπτάμενα ακροβατικά που κόβουν την ανάσα και κρατούν το κοινό καθηλωμένο!
Ξεκαρδιστικοί κλόουν
Γέλιο χωρίς σταματημό, απίθανα σκετς και στιγμές που θα μείνουν αξέχαστες σε όλη την οικογένεια.
Extreme Motor Show – Σφαίρα του Θανάτου
Αδρεναλίνη στο κόκκινο! Τολμηροί μοτοσικλετιστές σε ιλιγγιώδεις ταχύτητες μέσα στη Σφαίρα του Θανάτου, με ακροβατικά που αψηφούν κάθε λογική.
Πολύχρωμες μασκότ
Χαρακτήρες σε φυσικό μέγεθος που τα παιδιά θα λατρέψουν, θα φωτογραφηθούν και θα θυμούνται για πάντα.
Ζωντανές παραστάσεις
Μουσική, χορός, φώτα και θεατρική ατμόσφαιρα συνθέτουν ένα φαντασμαγορικό σόου για όλες τις ηλικίες.
Διασκέδαση για όλη την οικογένεια
Ένα πλήρες υπερθέαμα που συνδυάζει τέχνη, δράση και μαγεία, ιδανικό για μικρούς και μεγάλους!
Πληροφορίες: 99809600.
Προπώληση εισιτηρίων στο ταμείο του τσίρκου
Ώρες ταμείου: 12:00 – 19:00 (Δευτέρα – Κυριακή)
Πρόγραμμα Παραστάσεων 👉 https://www.facebook.com/p/TicketlineCy-61572492224396/

The Decorator
2026-03-13 20:00 | ARTos House, 64 Agion Omologiton Avenue, Λευκωσία, Άγιοι Ομολογητές, 1080
One more chance to see our play “The Decorator” in Nicosia, Cyprus.
Please head to the link in our bio to reserve your seat.
March 13 & 14 at 8:00 P.M at ARTos House.
https://forms.gle/MQQfMDC3YWYsXSQW7

Rave the Island
2026-03-13 20:00 - 2026-03-14 14:30 | Dusty Munky, Andrea Drousioti 23A, Λεμεσός, Λεμεσός, 3040
A night for new faces, female energy and fresh sounds.

Η Κοιμωμένη του Χαλεπά
2026-03-13 20:30 | Θέατρο Ανεμώνα, ΚΑΝΤΑΡΑΣ 17, Λευκωσία, Λατσιά, 2221, Κύπρος
📣”Η Κοιμωμένη του Χαλεπά” ζωντανεύει ξανά στο Θέατρο Ανεμώνα❗️
🎭 Το νεοελληνικό έργο της Ιρένε Μαραντέι, για τη ζωή και την τραγική μοίρα του Γιαννούλη Χαλεπά και η παράσταση που 5 χρόνια πριν συγκίνησε και ενθουσίασε το κοινό, επιστρέφει στη σκηνή του Θεάτρου Ανεμώνα σε καινούργια παραγωγή.
Μια καθηλωτική διαδρομή στη ζωή του κορυφαίου Έλληνα γλύπτη, ανάμεσα στην τρέλλα και τον θρίαμβο, τον πόνο και το φως!
Για όσους δεν την πρόλαβαν λόγω των αυστηρών περιοριστικών μέτρων κατά τη διάρκεια της πανδημίας covid 19.
Και για όσους θέλουν να τη ζήσουν ξανά!!
Με τη σκηνοθετική υπογραφή του Αντρέα Τηλεμάχου.
📍 Από 13 Φεβρουαρίου.
🎟 Μικρός κύκλος παραστάσεων!
🔹Η ΤΑΥΤΟΤΗΤΑ ΤΗΣ ΠΑΡΑΣΤΑΣΗΣ
ΣΚΗΝΟΘΕΣΙΑ: Αντρέας Τηλεμάχου
ΣΚΗΝΙΚΑ: Αντρέας Τηλεμάχου
ΚΟΣΤΟΥΜΙΑ: Αντρέας Τηλεμάχου-Ανδρόνικος Ορφανού
ΦΩΤΙΣΤΙΚΟΣ ΣΧΕΔΙΑΣΜΟΣ: Βασίλης Πετεινάρης
VISUAL DESIGNER-VIDEO ART: Άννα Φωτιάδου, Μαρία Μιτσή
ΜΟΥΣΙΚΗ ΕΠΙΜΕΛΕΙΑ: Αντρέας Τηλεμάχου
ΗΘΟΠΟΙΟΙ: Αντρέας Τηλεμάχου, Μαρίνος Ξενοφώντος, Γιάννα Λευκάτη, Στέφανος Κασάπης,Έλενα Χειλέτη,Άντρεα Δημητρίου, Ευαγόρας Θεοδοσίου,Γιώργος Ιωσήφ,Στέλιος Στυλιανού.
ΚΑΤΑΣΚΕΥΗ ΤΩΝ ΕΠΙ ΣΚΗΝΗΣ ΓΛΥΠΤΩΝ: ΑΡΤΕΜΗΣ ΔΟΥΛΑΜΗΣ
ΧΕΙΡΙΣΜΟΣ ΦΩΤΙΣΜΟΥ-ΗΧΟΥ:Μαρίλια Κωνσταντίνου
ΒΟΗΘΟΣ ΣΚΗΝΟΘΕΤΗ: Νικόλας Πέτρου
ΖΩΓΡΑΦΙΚΗ ΕΚΤΕΛΕΣΗ ΣΚΗΝΙΚΟΥ: Martin Mason.
ΓΡΑΦΙΚΑ: Θέο Πέτρου,
ΜΑΚΙΓΙΑΖ: Γιώτα Τσιολάκκη,
ΔΙΑΦΗΜΙΣΤΙΚΟ ΒΙΝΤΕΟ: Γιάννης Σαββίδης
ΦΩΤΟΓΡΑΦΙΑ ΑΦΙΣΑΣ:Παντελής Χατζημηνάς
ΦΩΤΟΓΡΑΦΙΕΣ ΠΑΡΑΣΤΑΣΗΣ: Χρήστος Αβρααμίδης
Κατασκευή των μικρών πήλινων γλυπτών: Γλύπτης Χρήστος Παύλου (Τηλ.99992757)
Η ΠΡΟΠΩΛΗΣΗ ΕΙΣΙΤΗΡΙΩΝ ΕΧΕΙ ΑΡΧΙΣΕΙ!👇
🎫ΕΙΣΙΤΗΡΙΑ ONLINE: SoldOut Tickets
☎️ 70007721 Θέατρο ΑΝΕΜΩΝΑ
ΚΥΡΙΟΣ ΧΟΡΗΓΟΣ: ΤΜΗΜΑ ΣΥΓΧΡΟΝΟΥ ΠΟΛΙΤΙΣΜΟΥ, ΥΦΥΠΟΥΡΓΕΙΟ ΠΟΛΙΤΙΣΜΟΥ
ΣΤΗΡΙΖΕΙ: ΟΠΑΠ ΚΥΠΡΟΥ
ΧΟΡΗΓΟΣ ΕΠΙΚΟΙΝΩΝΙΑΣ:
ΡΙΚ
ΔΙΕΣΗ 101.1
🗓️ ΠΡΕΜΙΕΡΑ: 13 Φεβρουαρίου 2026
✅ ΠΑΡΑΣΤΑΣΕΙΣ ΣΤΗ ΛΕΥΚΩΣΙΑ: Παρασκευή & Σάββατο 20:30 και Κυριακή 19:00 μέχρι 22 Μαρτίου.
⚠️ΠΕΡΙΟΔΕΙΑ:
ΛΕΜΕΣΟΣ: 25/2 Παττίχειο 20:30,
ΠΑΦΟΣ: 4/3 Μαρκίδειο 20:30,
ΛΑΡΝΑΚΑ: 19/3 Δημοτικό θέατρο Γ.Λυκούργος 20:30
Οι φωτός στην ανάρτηση είναι του Παντελή Χατζημηνά.

Πριν την Αποχώρηση
2026-03-13 20:30 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
«Δεν θ’ αργήσει εκείνη η μέρα που θα μπορέσουμε πάλι, εντελώς ελεύθερα, να δείξουμε αυτό που πραγματικά είμαστε. Δεν θ’ αργήσει εκείνη η μέρα, που το δίκαιο θα επιστρέψει ξανά στον κόσμο.»
Το Σατιρικό Θέατρο παρουσιάζει το έργο «Πριν την Αποχώρηση» σε μετάφραση και σκηνοθεσία Αιμίλιου Χαραλαμπίδη.
Γραμμένο το 1979, το έργο του Thomas Bernhard, συναντά σήμερα μια τρομακτικά επίκαιρη πραγματικότητα, μέσα σε μια Ευρώπη που βλέπει την άνοδο ακροδεξιών κυβερνήσεων και την αναβίωση ρητορικών μίσους. Δεν αποτελεί αναδρομή σε ένα απομακρυσμένο ιστορικό γεγονός, αλλά, λειτουργεί ως καίριο σχόλιο για το παρόν, τονίζοντας πως οι απειλές που πιστεύαμε ότι απομακρύνθηκαν, επιστρέφουν ορμητικά. Η σκιά του ναζισμού δεν ανήκει στο παρελθόν, αλλά παραμένει γαντζωμένη στη συλλογική μνήμη και εκδηλώνεται ξανά μέσα από πολιτικές συμπεριφορές, κοινωνικές νοοτροπίες και ακραίες φωνές που επιχειρούν να κανονικοποιήσουν το μίσος.
Το έργο τοποθετεί στο επίκεντρο της ιστορίας τον Ρούντολφ Χοέλλερ, έναν ανώτατο δικαστικό λειτουργό, παλαιό αξιωματικό των SS, αφού υπήρξε αναπληρωτής διοικητής στρατοπέδου συγκέντρωσης. Κάθε χρόνο, μαζί με τις δύο αδελφές του, Βέρα και Κλάρα, γιορτάζει τα γενέθλια του Χίμλερ, διατηρώντας άθικτη μια τελετουργία φρίκης, σαν να μην έχει περάσει ούτε μια μέρα από το τέλος του πολέμου. Γύρω από αυτή τη νοσηρή επανάληψη ξεδιπλώνεται μια οικογενειακή κόλαση, όπου η σιωπή, η άρνηση και η εμμονική προσκόλληση στο παρελθόν λειτουργούν ως δηλητήριο που διατρέχει κάθε πτυχή της ζωής τους.
Η γραφή του Bernhard, με τον καταιγιστικό ρυθμό, την επαναληπτικότητα και τη βασανιστική εμμονή του, είναι χαρακτηριστικό δείγμα της μοναδικής του θεατρικής φωνής. Αποδομεί μεθοδικά κάθε συμβατική φόρμα και καταγράφει την ανθρώπινη ψυχολογία σε κατάσταση ασφυξίας. Ο συγγραφέας χρησιμοποιεί το μαύρο χιούμορ για να φωτίσει τις αντιφάσεις μιας κοινωνίας που προσπάθησε να θάψει τις ευθύνες της κάτω από το χαλί. Η οικογένεια γίνεται μια μικρογραφία της Ευρώπης: η αυστριακή κοινωνία, για χρόνια βυθισμένη στην άρνηση του ρόλου της, αποτελεί παράδειγμα αμνήμονος συλλογικότητας.
Η παράσταση «Πριν την Αποχώρηση» αφορά την ευρωπαϊκή ταυτότητα στο σύνολό της, θέτοντας ερωτήματα για το κατά πόσο ο σπόρος του φασισμού έχει πραγματικά ξεριζωθεί.
Συντελεστές:
Συγγραφέας: Thomas Bernhard
Μετάφραση/Σκηνοθεσία: Αιμίλιος Χαραλαμπίδης
Σκηνογραφία/Ενδυματολογία: Λάκης Γενεθλής
Μουσική: Δημήτρης Ζαχαρίου
Σχεδιασμός Φωτισμού: Βασίλης Πετεινάρης
Βοηθός Σκηνοθέτη: Μαρία Πισιήλη
Φωτογραφίες – Trailer: Black Lemon
Κατασκευή Σκηνικού: Γιώργος Χριστιανόπουλος
Γραφικά: Νικολέττα Αρέστη, rst arts
Παίζουν: Πόπη Αβραάμ, Εμμανουήλ Μιχαηλίδης, Παναγιώτα Παπαγεωργίου
​ΠΡΕΜΙΕΡΑ:
Πάνω Σκηνή Σατιρικού Θεάτρου
Τετάρτη 25 Φεβρουαρίου 2026, στις 8.30 μμ
ΠΑΡΑΣΤΑΣΕΙΣ:
Κάθε Παρασκευή και Σάββατο στις 8.30 μμ και Κυριακή στις 6.30 μμ
Διάρκεια Παράστασης: 100 λεπτά
Για ηλικίες 15 ετών και άνω
ΕΙΣΟΔΟΣ: €15 | €12 (μαθητές, φοιτητές, συνταξιούχοι)
Δωρεάν είσοδος για θεατές με κινητικά προβλήματα.
ΕΙΣΙΤΗΡΙΑ:
www.satirikotheatro.com
Πληροφορίες/Εισιτήρια: ΣΑΤΙΡΙΚΟ ΘΕΑΤΡΟ 22312940-22421609
Email: satiriko.tameio@cytanet.com.cy

Yiannis Georgiou Solo Recital στην Πάφο
2026-03-13 20:30 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος
This March, Yiannis Georgiou returns to the stage for two solo piano recitals in Paphos and Nicosia.
He will be performing music by Schumann, Brahms, and Rachmaninoff — composers whose works continue to challenge and inspire me, both emotionally and artistically.
📅 13 March – Markideio Theatre, Paphos
📅 20 March – Pallas Theatre, Nicosia
🎟 Tickets via SoldOutTicketBox
👉 Link – https://linktr.ee/recital_tickets
I hope to see you there.

Historicon Live Tour - Δυο στο Εκατομμύριο στο Θέατρο Διόνυσος
2026-03-13 20:30 | Θέατρο Διόνυσος, Diagorou 29, Λευκωσία, Λευκωσία, 1097
🎙️ Το κορυφαίο Κυπριακό podcast Historicon γιορτάζει το 1.000.000 downloads με μία μεγάλη live περιοδεία σε όλη την Κύπρο και την Αθήνα! 🚀
Κάθε live podcast και διαφορετική ιστορία, γέλιο, αφήγηση και εκπλήξεις, μαζί με τους αγαπημένους Κωνσταντίνος Ψυλλίδης & Πάυλος Παυλίδης.
13/03 – 20:30 | Θέατρο Διόνυσος, Λευκωσία
15/03 – 20:30 | Καφενείο Ερμής Αραδίππου, Λάρνακα
24/03 – 20:30 | Θέατρο ΕΘΑΛ, Λεμεσός
25/03 – 19:00 | Odysseia Kapetanios Hotel, Λεμεσός
05/04 – 18:00 | Otto Dieci, Πάφος
18/04 – 20:00 | Εν Αθήναις Θέατρον, Αθήνα
03/05 – 19:00 | Σατιρικό Θέατρο, Λευκωσία
🎟️ Εισιτήρια στην ιστοσελίδα της Motion Comedy
🔥 Μην το χάσετε — μια ιστορική περιοδεία για ένα ιστορικό podcast!

Το Νησί ξανά στη Λευκωσία
2026-03-13 20:30 | Wherehaus 612, Μιχαήλ Κουσουλίδη 5, Λευκωσία, Λευκωσία, 1041, Κύπρος
«Το Νησί», μετά τη θερμή υποδοχή από το κοινό και τις πετυχημένες παραστάσεις σε Λεμεσό και Λευκωσία, επιστρέφει για περιορισμένο αριθμό παραστάσεων στο Θέατρο ΕΘΑΛ και στο WhereHaus 612. Ένα πρωτότυπο θεατρικό έργο, προϊόν έρευνας και μυθοπλασίας, που βασίζεται σε πραγματικά γεγονότα και καταγεγραμμένες αφηγήσεις, εστιάζει στο συλλογικό τραύμα της σύγχρονης κυπριακής κοινωνίας, φωτίζοντας τις δύο όψεις μιας διαιρεμένης ταυτότητας και αναδεικνύει τη βία που υπέστησαν άνθρωποι λόγω της πίστης ή της καταγωγής τους.
Με την παραγωγή αυτή η ΕΘΑΛ, σε συνεργασία με την Point To Contemporary Theater, εγκαινίασε τη θεματική της για τη θεατρική περίοδο 2025-2026 με άξονα τη γλώσσα, τις κοινότητες, την επικοινωνία, τον διάλογο, την πολυπολιτισμικότητα και τη συλλογική μνήμη του νησιού μας.
Η ανάληψη της προεδρίας της Ευρωπαϊκής Ένωσης από την Κυπριακή Δημοκρατία αποτέλεσε αφετηρία για τη δημιουργία ενός πρωτότυπου θεατρικού έργου που αναδεικνύει την ιστορία, τη συλλογική μνήμη και τον πολιτισμό της Κύπρου. Σκοπός δεν είναι να δοθεί ένα μάθημα ιστορίας, αλλά, μέσω της μυθοπλασίας, να δημιουργηθεί ένας χώρος στο θέατρο όπου ο θεατής θα δει – μέσα από τη συνύπαρξη δύο αντίθετων φωνών – το ενδεχόμενο της συμφιλίωσης και της αποδοχής.
Η παράσταση δεν αναζητεί τη «θέση», αλλά την παρατήρηση: δύο σώματα σε μια φυλακή που μαθαίνουν να σέβονται τη σιωπή του άλλου. Και μέσα από αυτή τη σιωπή, γεννιέται κάτι πιο δυνατό από τη συμφωνία: η συνύπαρξη! Το έργο επικεντρώνεται σε δύο άνδρες που μοιράζονται το ίδιο κελί σε φυλακή της αποικιοκρατικής Κύπρου μεταξύ 1955–1959: έναν Ελληνοκύπριο μαχητή της ΕΟΚΑ και έναν Τουρκοκύπριο δάσκαλο, που κατηγορείται για ένοπλη επίθεση σε αστυνομικό κατά τη διάρκεια διαδήλωσης για το αίτημα της διχοτόμησης. Οι δύο χαρακτήρες προέρχονται από αντίπαλους κόσμους και κουβαλούν εθνικές, γλωσσικές και ιδεολογικές αντιθέσεις. Ωστόσο, μέσα από την καθημερινότητα της φυλακής, την καταπίεση, τη βία των ανακρίσεων και τη σιωπή της απομόνωσης, έρχονται αντιμέτωποι με τη συνθήκη του Άλλου.
**Η παράσταση περιλαμβάνει έντονη λεκτική και σωματική βία καθώς και σκληρές, ρεαλιστικές εικόνες.
Περίληψη έργου:
Ο Αντρέας και ο Ιμπραχήμ ζουν δύο πολύ διαφορετικές ζωές, με διαφορετικές πεποιθήσεις και καταβολές. Ο ένας Έλληνας, ο άλλος Τούρκος, ο ένας γεωργός και ο άλλος δάσκαλος, ο ένας χριστιανός, ο άλλος μουσουλμάνος. Οι κατακτητές τους πετάνε στο ίδιο κελί μέχρι να ομολογήσουν, ο ένας για επίθεση σε αστυνομικό και ο άλλος για μια δολοφονία. Ή μέχρι να αλληλοσκοτωθούν. Ο σκοπός φαίνεται να επιτυγχάνεται αρχικά, αλλά η παρουσία του Άλλου, αλλάζει την ιστορία τους. Και, όπως ακριβώς στην Αρχαία Τραγωδία, το ερώτημα που πρέπει να απαντηθεί είναι: ποιου το Δίκαιο θα επικρατήσει;
Πληροφορίες παραγωγής:
Κείμενο: Αχιλλέας Γραμματικόπουλος – Μιχάλης Κολοκοτρώνης
Δραματουργική επεξεργασία: Μιχάλης Κολοκοτρώνης – Αχιλλέας Γραμματικόπουλος
Σκηνοθεσία: Αχιλλέας Γραμματικόπουλος
Σκηνικά/Κοστούμια: Γιώργος Γιάννου
Μουσική Σύνθεση/Σχεδιασμός ηχητικών τοπίων: Χριστίνα Γεωργίου
Stage fight and impact coaching: Άνθη Κάσινου
Σχεδιασμός φωτισμών: Βασίλης Πετεινάρης
Βοηθός σκηνοθέτης: Μιχάλης Κολοκοτρώνης
Επί σκηνής: Γιώργος Ευαγόρου, Izel Seylani
Φωνή Άγγλου Ανακριτή: Δημήτρης Δημητρίου
Φωνή Επικουρικού Αστυνομικού: Çağdaş Polili
Φωτογραφίες: Γιώργος Γιάννου
Σχεδιασμός προωθητικού υλικού: ARTemis Graphics & Visual Communication
Μετάφραση αποσπασμάτων στα Τουρκικά: Çağdaş Polili
Επιμέλεια προγράμματος: Γιάννα Γεωργιάδου
Κατάλληλο για άτομα 15 ετών και άνω
Παραστάσεις:
Λεμεσός – Θέατρο ΕΘΑΛ:
06, 07 Μαρτίου 2026 | 20:30
08 Μαρτίου 2026 | 18:30
Λευκωσία – WhereHaus 612 :
13, 14, 16 Μαρτίου 2026 | 20:30
Εισιτήρια: Sold Out Tickets https://soldoutticketbox.com/tonisi26
Τιμές εισιτηρίων:
€15 κανονικό
€10 μειωμένο (μαθητές, φοιτητές, στρατιώτες, ηθοποιοί, άνεργοι, ΑΜΕΑ, συνταξιούχοι)
€7 για κατόχους Ευρωπαϊκής Κάρτας Νέων Οργανισμού Νεολαίας Κύπρου (με επίδειξη της κάρτας στο ταμείο)
Πληροφορίες: 25877827
Κύριος Χορηγός: Υφυπουργείο Πολιτισμού
Πάγιος Χορηγός: Δήμος Λεμεσού

Duo Reloaded
2026-03-13 20:30 | Antonakis Music Hall, Germanou Patron 18 - Vasiliou Voulgaroktonou 17, Λευκωσία, Λευκωσία, 1010

Dara O Briain: Re:Creation
2026-03-13 21:00 | Monte Caputo, Pyrgos, Λεμεσός, Λεμεσό, 4534

Retro Live με τους 4 θρύλους στην Πάφο
2026-03-13 21:00 | Πολυχώρος Αττικόν, Evagora Pallikaridi, Πάφος, Πάφος, 8010
Οι τέσσερις θρύλοι της ελληνικής μουσικής Λάκης Παπαδόπουλος, Γιάννης Γιοκαρίνης, Νίκος Ζιώγαλας και Βασίλης Καζούλης ενώνουν τις δυνάμεις τους στο μεγαλύτερο Retro Live Party!
Ανάβουν τη μηχανή του χρόνου και στήνουν ένα live χωρίς φρένα με τραγούδια που ξέρουμε απ’ έξω, ρεφρέν που δεν ξεχνιούνται και βραδιές που γίνονται ιστορία.
Ό,τι αγαπήσαμε. Ό,τι τραγουδήσαμε. Όλα… live!
Οι επιτυχίες που αγαπήσαμε.
Τα ρεφρέν που όλοι τραγουδήσαμε.
Βραδιές που γίνονται ιστορία.
>> Παρασκευή 13 Μαρτίου, Αττικόν, Πάφος. Ώρα έναρξης: 21:00
>>Σάββατο 14 Μαρτίου, Κτήμα Δημοσθένους, Λεμεσός. Ώρα έναρξης: 21:00
🎟 Εισιτήρια: ticketingcy.eu
📞 Πληροφορίες: 77773131

Αφιέρωμα στο Σατιρικό Τραγούδι στη Λεμεσό
2026-03-13 22:00 | Κύκλος Μουσική Σκηνή, Irinis 90, Λεμεσός, Λεμεσός, 3041
Η σάτιρα συναντά την μελωδία, ο Λούης Πατσαλίδης, η Μαριλένα Χαραλαμπίδου και ο Τεύκρος Νεοκλέους καταφτάνουν κοντά μας, έτοιμοι και ανανεωμένοι για μια μουσική παράσταση αφιερομένη στο σατιρικό τραγούδι, γεμάτη χιούμορ και καυστικούς σχολιασμούς.
Στη σκηνή, θα ακούσουμε γνώριμα τραγούδια και μουσικές μελωδίες σπουδαίων δημιουργών που άφησαν ιστορία όπως Σαββόπουλος, Χάρρυ Κλυν, Πανούσης, Μηλιώκας, Κηλαηδόνης, Μαρκόπουλος, Ζαμπέτας και πολλοί άλλοι αγαπημένοι ερμηνευτές και συνθέτες.
>> Παρασκευή 13 Μαρτίου, Μουσική Σκηνή Κύκλος, Λεμεσός, 22.00
>> Παρασκευές 20 και 27 Μαρτίου, Downtown Live, Λευκωσία, 22.00
Εισιτήρια και πληροφορίες: 70007520
Τιμή εισιτηρίων 12 ευρώ

HotSpot Premiere
2026-03-13 23:30 | NOC Nightclub, Stasikratous 42, Λευκωσία, Λευκωσία, 1066
HOTSPOT Premiere at @nocnightclub – alla à la Ellinika🔥
Friday, 13th March 2026
With @geopapadakis_ on the decks
See you there!

26η Διαδρομή Αγάπης
2026-03-14 09:00 | Λευκωσία, Λευκωσία, Λευκωσία, 1065
Η Λέσχη Μοτοσυκλετιστών Λευκωσίας «Λήδρα» συμμετέχει και φέτος ενεργά στη Διαδρομή Αγάπης, στηρίζοντας το σπουδαίο έργο του Συνδέσμου «Ένα Όνειρο, Μια Ευχή».
Από τις 11/03 έως τις 15/03 θα λάβουμε μέρος στη διαδρομή συλλογής χρημάτων, συμβάλλοντας όλοι μαζί σε μια προσπάθεια αγάπης και προσφοράς. 🧡
Τα σημεία συνάντησης και η ώρες αναχώρησης θα ανακοινωθούν σύντομα.
Για καλύτερη οργάνωση, παρακαλούνται όσοι επιθυμούν να συμμετάσχουν να δηλώσουν συμμετοχή στον Φίλιππο στο 99 457996.
Τα μέλη που θέλουν να συμμετέχουν στις καθημερινές διαδρομές, παρακαλούνται να επικοινωνήσουν έγκαιρα με τον Φίλιππο για τον καταρτισμό των ομάδων.
Σας περιμένουμε όλους να στηρίξουμε μαζί αυτή την όμορφη πρωτοβουλία!

Δεντροφύτευση και Καθαριότητα στην Ακταία Οδό
2026-03-14 09:00 | Λεμεσός, Λεμεσός, Λεμεσός, 3040
Ο Δήμος Λεμεσού διοργανώνει δράση δεντροφύτευσης και καθαριότητας στην εκβολή του Ποταμού Γαρύλλη, στην Ακταία Οδό, το Σάββατο 14 Μαρτίου 2026 και ώρα 09:00 π.μ.
Ο Δήμος Λεμεσού καλεί δημότες, εταιρείες, οργανωμένα σύνολα και εθελοντές να συμμετάσχουν ενεργά στη δράση, συμβάλλοντας στην κοινή προσπάθεια για μια πιο πράσινη και καθαρή πόλη.

Women's Walk & Talk
2026-03-14 09:30 | Ledra Palace Hotel, Markou Drakou, Λευκωσία, Λευκωσία, 1102
Join us on 14 March 2026!
A walking tour of Kyrenia town. See the harbour, the castle and beyond.
Then let us have Turk kahvalte (Turkish breakfast/brunch). UNESCO will be including this in its intangible heritage list. Time to try it!
The Swiss Ambassador Christoph Bugener will be speaking to us about the Swiss federal system and his views on the political situation in Cyprus today.
Starting point: Ledra Palace crossing at 9.30 am, return by 4.00 pm
Cost: only your meal – 20 euros
The trip is graciously sponsored by the Swiss Embassy in Cyprus.
For reservations, please call: 22300994 or send an email to info@severis.org
Men are also welcome!
Organised by CVAR and the Turkish Cypriot Association of University Women.

Πεζοπορία στο μονοπάτι Ξυσταρούδα – Ξυλογέφυρου
2026-03-14 09:30 | Τρόοδος, Λεμεσός, Τρόοδος, 4800
Το Σάββατο 14 Mαρτίου βάζουμε τα αθλητικά μας και ετοιμαζόμαστε για μια μέρα γεμάτη περιπέτεια στα βουνά της Μαραθάσας, μίας από τις πιο όμορφες περιοχές της Κύπρου, στην οροσειρά του Τροόδους, η οποία θεωρείται απο πολλους ο παράδεισος των πεζοπόρων.
Πιο συγκεκριμένα η ομάδα της Cyprus from air διοργανώνει μέρα πεζοπορίας στο μονοπάτι Ξυσταρούδα – Ξυλογέφυρου. Το μονοπάτι βρίσκεται μεταξύ του γραφικού χωριού Καλοπαναγιώτης και του ξακουστού μοναστηριού της Παναγίας του Κύκκου.
Η διαδρομή ειναι κυκλική με μήκος 12 χλμ. και αναμενόμενο χρόνο πορείας στις 6-7 ώρες. Είναι διαδρομή υψηλού βαθμού δυσκολίας, με σχετικά μεγάλες υψομετρικές διαφορές.
Η πεζοπορία είναι κατάλληλη για άτομα άνω των 16 ετών, με καλή φυσική κατάσταση και συστήνεται να έχετε παπούτσια πεζοπορίας. Η διαδρομή περνά από την καταπράσινη κοιλάδα του Πλατύ και τις πηγές του Διάριζου ποταμού. Το μονοπάτι είναι σηματοδοτημένο, είναι το #5 – Μονοπάτι της Εξερεύνησης (Discovery trail).
Συνάντηση στον εκδρομικό χώρο Ξυσταρούδας, στις 09:30.
>> Σάββατο 14 Μαρτίου, εκδρομικός χώρος Ξυσταρούδας, 09.30
Πληροφορίες Εδώ

Cyprus Backyard Ultra
2026-03-14 10:00 | Λάρνακα, Λάρνακα, Λάρνακα, Λάρνακα, 6010
Cyprus Backyard Ultra (CBU) is an exhilarating race where runners push their limits in a last-person-standing challenge.
Inspired by the renowned Big Dog’s Backyard Ultra, this event promises thrills, camaraderie, and unforgettable moments as participants test their endurance against the stunning backdrop of Cyprus.
Format:
– Runners start together and complete the loop within an hour.
– If they finish before the hour, they wait at the start line for the next loop.
– No breaks or outside assistance allowed except between loops.
– As the race progresses, the loop becomes mentally and physically challenging.
– The true test lies in pacing, recovery, and mental resilience.
Single-elimination endurance event with no set finish line, runners complete a designated loop of 6.706 meters every hour. The last runner standing after everyone else Did Not Finish (DNF) wins!
Check-In at 8:30 AM, Race Start at 10:00 AM
Organiser: 99 468887 – cyprus.backyard@gmail.com

Skills Lab for Young Women
2026-03-14 10:00 | KEEAED, Trikoupi 129-131, Λευκωσία, Λευκωσία, 1016, Κύπρος
✨ Skills Lab for young women
🤝 Nicosia Municipality Multifunctional Foundation in collaboration with the British Council
Starting this February, we’re launching a 4-part training series for young women (ages 18–29) to build leadership and entrepreneurship skills while becoming part of a strong, supportive community 💪
📍 Location: KEEAED
📅 Saturdays: 14/02 | 28/02 | 14/03 | 28/03 at 10:00-12:00
🎉 Final networking event: end of April
🧠 Topics include:
• Negotiation Skills
Leadership Skills
• Working with Others
• Marketing & Communication Basics
🎓 What you’ll get:
✔️ Practical, hands-on skills
✔️ A supportive community
✔️ Networking opportunities
✔️ Certificate of completion
📩 Apply now and grow together!
https://docs.google.com/…/1FAIpQLSfeHFV6x7W…/viewform…
The project is implemented within the framework of the Cohesion Policy Program “THALEIA 2021 – 2027” with the co-financing of the EU.
Beneficiary: Municipality of Nicosia
Implementing Body: Nicosia Municipality Multifunctional Centre

Weaving & Sewing Workshop
2026-03-14 10:00 | Andreanax studio, 37b Archagelou Michael, Λευκωσία, Καϊμακλί, 1022, Κύπρος
🧶 Weaving & Sewing
A two-day workshop where you’ll create your own unique bag from scratch ✨
The sewing session will be held together with Koupecoco 🤍 @koupe_coco_
📅 March 7 & 14
⏰ 10:00–13:00
📩 DM us for more information & reservations

Back to the Future Workshops
2026-03-14 10:00 | Youth Makerspace Larnaka, Vyzantiou, Λάρνακα, Λάρνακα, 6030
Πάμε και φέτος “Back to the Future” και γνωρίζουμε τέχνες και τεχνικές από πτυχές του παραδοσιακού making!
🔸 Η σειρά εκπαιδευτικών εργαστηρίων έχει στόχο την εκμάθηση δεξιοτήτων από έμπειρους τεχνίτες και την διατήρηση της πολιτιστικής κληρονομιά της χώρας μας. Ανακαλύψτε δεξιότητες και μεθόδους, αλλά και τη σημασία των τεχνών όπως η μεταξοτυπία, η κεραμική, το κέντημα, η αργυροχρυσοχοΐα, η χαρακτική και η κυανοτυπία, με αναφορά στο σήμερα.
Δήλωσε συμμετοχή στο λινκ στο ΒΙΟ 🔗 ⬆️ και έλα να ανακαλύψουμε μαζί το παρελθόν, να πειραματιστούμε με το παρόν και να δημιουργήσουμε το μέλλον!

Green Steps
2026-03-14 10:00 | Λευκωσία, Λευκωσία, Λευκωσία, 1065
Το Green Steps είναι ένα πρόγραμμα χορού και οικολογικής ενσυναίσθησης για παιδιά 5-11 ετών και τις οικογένειές τους. Μέσα από διάφορες δράσεις για παιδιά, οικογένειες, εκπαιδευτικούς και περιβαλλοντολόγους μας ενδιαφέρει η σύνδεση του χορού με τη φύση και η επιμόρφωση των παιδιών για την περιβαλλοντική κατάσταση μέσα από την τέχνη του χορού.
Στο πλαίσιο του προγράμματος θα πραγματοποιηθούν οι πιο κάτω δράσεις:
Performative Roundtable | 14 Μαρτίου, 10:00, Στέγη Χορού Λευκωσίας
Μέσα από ένα μη ιεραρχικό τρόπο συζήτησης οι συμμετέχοντες θα προβούν σε δομημένη συζήτηση γύρω από τις ανάγκες, τους προβληματισμούς, τις δημιουργικές εκπαιδευτικές μεθόδους και ανοικτές εισηγήσεις γύρω από την οικολογία το χορό.
Ανοικτό σε: Άτομα με ενδιαφέρον σε περιβαλλοντικά θέματα, πολιτισμό και εκπαίδευση (Καλλιτέχνες, Χορογράφους, Εκπαιδευτικούς, Περιβαλλοντιστές, παιδιά, εφήβους, γονείς)
Συντονισμός: Πέτρος Κονναρής
Sign up από τις 9:30
Εργαστήρι | 15 Μαρτίου, 10:00, Πάρκο Αθαλάσσας
Ένα εργαστήρι γνωριμίας με το πάρκο Αθαλάσσας, την καθαριότητα και την φροντίδα του περιβάλλοντος όπου τα παιδιά μαζί με τις οικογένειες τους θα μάθουν για την (αλληλο)σύνδεση του οικοσυστήματος μας. Το εργαστήρι περιλαμβάνει (Α) περιπατητική, επιμορφωτική ανακάλυψη, (Β) κυνήγι θησαυρού με κατευθυνόμενες οδηγίες και (Γ) παιχνίδι δημιουργικής κίνησης.
Σχεδιασμός και συντονισμός: Ζωή Γιωργαλλή, Πέτρος Κονναρής, Χριστιάνα Αντωνουδιού
Διάρκεια 1.5 ώρα. Δωρεάν Συμμετοχή.
Απευθύνεται σε οικογένειες με παιδιά 5-11 ετών
Περιορισμένος αριθμός θέσεων! Δήλωση Συμμετοχής: https://forms.gle/aTY9DR1PuPrMhtzVA
Μετά το εργαστήρι θα προσφερθούν χυμοί και σνακς.
Sign up από τις 9:30
Σεμινάριο για εκπαιδευτικούς, φοιτητές και δασκάλους χορού | 18 Απριλίου, 9:00, Στέγη Χορού Λευκωσίας
Σεμινάριο για εκπαιδευτικούς, φοιτητές και δασκάλους χορού από την Έλενα Παναγιώτου και την Ζωή Γιωργαλλή
Περισσότερες πληροφορίες σύντομα
Παράσταση Green Steps | 26 Απριλίου, 10:00, Πάρκο Αθαλάσσας
Παράσταση από την Ζωή Γιωργαλλή
Περισσότερες πληροφορίες σύντομα
Webinar | 15 Ιουνίου, 18:00
Παρουσίαση αποτελεσμάτων του προγράμματος
Το GREEN STEPS πραγματοποιείται στο πλαίσιο του έργου «Προς μια ανοιχτή, δίκαιη και βιώσιμη Ευρώπη στον κόσμο – Πρόγραμμα Προεδρίας της ΕΕ 2024–2026» που συγχρηματοδοτείται από την Ευρωπαϊκή Ένωση και υλοποιείται από τους Global Focus, Grupa Zagranica, CARDET και CONCORD, την Ευρωπαϊκή Συνομοσπονδία ΜΚΟ που δραστηριοποιούνται σε θέματα βιώσιμης ανάπτυξης και διεθνούς συνεργασίας. Αριθμός έργου: 2024/459-484.

Spring Workshop
2026-03-14 10:00 - 15:00 | Sapimaki arts & crafts, Victor Hugo 12, Λεμεσός, Λεμεσός, 3022
🌸 Η άνοιξη είναι εδώ και ήρθε η ώρα να λερώσουμε τα χέρια μας 🌱✨
Ελάτε στο Spring Workshop μας, όπου οι μικροί δημιουργοί θα μάθουν, θα φυτέψουν και θα δημιουργήσουν υπέροχα πράγματα — φυσικά με λουλούδια! 🌼
📅 14/03/2026
🕑 10:00-12:00 ή 15:00-17:00
📍 Λεμεσός
👧🧒 Ηλικίες 5–12
📞 RSVP: +357 96 334 123
